La Sindicatura de Greuges atén 134 expedients durant el curs anterior

## La Sindicatura de Greuges atén 134 expedients durant el curs anterior

Durant la sessió ordinària del Claustre de la Universitat de València celebrat el darrer dimecres 26 de febrer, la síndica de la Universitat de València ha exposat el resum executiu del crus 2023-2024.

D’acord amb els articles 237 dels Estatuts de la Universitat de València i 11 del Reglament d’organització i funcionament de la Sindicatura Universitària de Greuges és funció del síndic o síndica “presentar al Claustre, cada curs acadèmic, un informe de la seua activitat”.

Així, Belén Cardona, actual Síndica de Greuges de la Universitat de València va traslladar al Claustre que en el curs 2023-2024 s’han atés un total de 134 expedients, dels quals 31 han sigut consultes, 103 reclamacions. Del total d’intervencions s’han resolt 108 expedients, 13 han estat desistits, 5 han estat derivats i 8 no han sigut admesos.

La Síndica ha informat que tot i que els temes són molt diversos, els més nombrosos fan referència a la preinscripció universitària, a les posteriors llistes d’espera i a problemes i errors informàtics relacionats amb la matrícula, així com al límit temporal màxim de les successives crides i a l’impediment legal que resten places sense cobrir.

A més d'aquests expedients, la Sindicatura de Greuges ha realitzat 55 actuacions que no han derivat en expedients. D’aquests, al 57% se’ls ha donat una resposta favorable, i en termes absoluts, es confirma que la majoria dels expedients, el 66.42%, procedeixen del col·lectiu d’estudiants. El 26.14% correspon al PDI i el 7.38% al PTGAS. I en les dades desagregades per gènere, les dones representen el 60% de les sol·licituds d’intervenció.

La Síndica també ha volgut fer especial menció a la creació de la Xarxa de Sindicatures de Greuges i Defensors Universitaris de la Comunitat Valenciana, que es va constituir el 15 de maig, i en la que la UV ostenta la presidència. L’objectiu d’aquesta és posar en comú temes, promocionar el debat i organitzar activitats per millorar la qualitat universitària.

**Sobre la Sindicatura de Greuges**

 La Sindicatura de Greuges és l’òrgan de la Universitat constituït per a l’exercici de les funcions legalment atribuïdes a la figura del defensor universitari, és a dir, ha de vetllar pel respecte als drets i llibertats de la comunitat universitària, davant les actuacions dels diferents òrgans i serveis de la Universitat. La seua actuació ha d’estar presidida pels principis d’independència, autonomia i confidencialitat.

Arxivat en:
Sindicatura Universitària de Greuges
, Claustre

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar